Geroosterde pampoen-en-hoenderslaai | SARIE
Geroosterde pampoen-en-hoenderslaai	deur Barbara Joubert
1 gaar hoender 2 pakke pampoen in blokke gesny, 500 g elk 50 ml olyfolie
4 rooi uie in kwarte gesny 8 groot knoffelhuisies 2 groot brandrissies
3 wiele fetakaas hand vol vars basiliekruid sout en vars gemaalde swartpeper na smaak
100 ml olyfolie 30 ml wit balsemasyn 15 ml heel korrelmosterd 1 knoffelhuisie, fyngekap sout en vars gemaalde swartpeper na smaak
Bedek die pampoenstukke, uikwarte, knoffelhuisies en brandrissie met olyfolie. Geur met sout en vars gemaalde swartpeper. Rooster in ’n warm oond teen 200 °C vir sowat 40 minute totdat die pampoen sag en effens gekaramelliseer is. Laat eenkant staan om heeltemal af te koel. Breek die hoender van die been af en verwyder die vel. Maak die slaaisous deur al die bestanddele saam te meng en gooi oor die hoender. Breek die fetakaas in groterige stukke. Rangskik al jou bestanddele op ’n opdienbord. Breek vars basiliekruidblare oor en geur met sout en vars swartpeper. Die knoffelhuisies sal lekker sag wees wanneer jy die slaai eet, druk die knoffel uit die skil oor jou slaai.
Sit voor saam metVolgraanbrood.